Pseudergolis

Pseudergolis er en slekt av sommerfugler som hører til gruppen Pseudergolini i den store familien flikvinger (Nymphalidae). Det er kjent to arter, som lever mellom Kina i vest og Sulawesi i øst. Plasseringen av denne gruppen er usikker, noen har ment de burde høre til i underfamilien Cyrestinae, andre resultater tyder på at Pseudergolini bør regnes som en underfamilie for seg. Sommerfuglene lever i primærskog (relativt uberørt skog).

 Utseende 
Middelsstore (vingespenn 50–70 mm), kraftig bygde sommerfugler med brede, ikke flikete vinger. Grunnfargen er brunoransje med flere tynne, mørke, bølgete tverrlinjer. Antennene er tynne og rundt halvparten så lange som forvingene.

 Levevis 
Den mest utbredte arten, Pseudergolis wedah, lever i subtropisk skog, gjerne i mellom 1500–2300 meters høyde. Larvene lever på planteslekten Debregeasia (neslefamilien, Urticaceae). De voksne sommerfuglene holder seg gjerne nær bakken, og hviler ofte på undersiden av blader.

 Utbredelse 
Slekten er utbredt fra India i vest til Sulawesi i øst.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Gruppen Pseudergolini Doherty, 1889
 Slekten Pseudergolis Felder & Felder, 1867
 Pseudergolis avesta Felder & Felder, 1867 – bare på Sulawesi
 Pseudergolis wedah (Kollar, 1844) – Kina, Sikkim og Thailand

 Kilder 
 Wahlberg, N. (2005): Pseudergolini på Tree of life 
 Butterflies of India – Pseudergolis wedah 

 Eksterne lenker 

 Bilde av Pseudergolis wedah

Kategori:Flikvinger
Kategori:Dyr formelt beskrevet i 1867
Kategori:Dyr formelt beskrevet av Cajetan Freiherr von Felder
Kategori:Dyr formelt beskrevet av Rudolf Felder